|  |  |  |  |
| --- | --- | --- | --- |
| **בנק ישראל**  דוברות והסברה כלכלית | Logo Bank of Israel 2 color | |  | | --- | | ‏ירושלים, ו' באב, תשפ"ב  ‏03 באוגוסט, 2022 | |

הודעה לעיתונות:

**שינויים בהנהלת הפיקוח על הבנקים**

כחלק מהחשיבות הרבה לריענון ותזוזה של מנהלים ועובדים בפיקוח על הבנקים, הודיע המפקח כי יבוצעו חילופי תפקידים בין סגניות המפקח, גב' ריקי אליאס וגב' רויטל קיסר סטויה, המנהלות כיום את אגף מדיניות והסדרה ואגף הערכה מוסדית (בהתאמה).

בהתאם לכך, החל מתאריך 15.8.22 גב' ריקי אליאס תנהל את אגף הערכה מוסדית, המופקד על המעקב, הניתוח וההערכה השוטפים של הסיכונים והממשל התאגידי בבנקים וחברות כרטיסי האשראי, וגב' רויטל קיסר סטויה תנהל את אגף מדיניות והסדרה, האמון על גיבוש המדיניות וההסדרה של הפיקוח על הבנקים, הוראות הדיווח לפיקוח, הניתוח הכלכלי ומערך הקליטה של דיווחי הבנקים.

**המפקח על הבנקים, מר יאיר אבידן**: "אני מאמין כי שינויים מעין אלו תורמים לחיזוק הבסיס המקצועי, מסייעים לחשיבה חדשה ותורמים לשיתוף הפעולה בין יחידות הפיקוח. אני מאחל לרויטל ולריקי הצלחה רבה בתפקידן וסמוך ובטוח ששינויים אלו יסייעו לנו להמשיך בפעילותנו הברוכה לטובת הציבור והמשק".